Die 21-jarige losvoorspeler, wat twee jaar vir die Jong Bokkies uitgedraf het, sal waarskynlik eers vir die Kings se tweede of derde wedstryd in die Superrugby-reeks oorweeg word.
Hy sal ook nie sommer al volgende week in die Kings se eerste Super-wedstryd van die seisoen – teen die Haaie – in aksie wees nie.
As voorsorg het Louis Albertse, ’n voorryman van KwaZulu-Natal wat tot onlangs vir Provence in Frankryk gespeel het, saam met die Kings begin oefen.
Nog ’n voorryman, Liam Hendricks, wat verlede jaar vir die Westelike Provinsie se o.21-span gespeel het, is ook op ’n proefbasis by die Kings.